Ο **Αντουάν Ζερόμ Μπαλάρ** (*Antoine Jérôme Balard*, 30 Σεπτεμβρίου 1802 – 30 Απριλίου 1876) ήταν Γάλλος χημικός, ένας από τους δύο επιστήμονες που πιστώνονται με την ανακάλυψη του βρωμίου.

Ζωή και σταδιοδρομία
--------------------

Ο Μπαλάρ, γιος ενός αμπελουργού, γεννήθηκε στο Μονπελιέ, όπου και τελείωσε το σχολείο. εργάσθηκε αρχικώς ως βοηθός φαρμακοποιού, αλλά, αναλαμβάνοντας και διδακτικά καθήκοντα, έγινε βοηθός χημικός στη Σχολή Θετικών Επιστημών του τοπικού πανεπιστημίου και αργότερα καθηγητής της χημείας στο Βασιλικό Κολέγιο και σχολή φαρμακοποιών. Το 1826 ανεκάλυψε στο θαλάσσιο νερό μια χημική ουσία που ανεγνώρισε ως ένα μέχρι τότε άγνωστο χημικό στοιχείο και το ονόμασε βρώμιο. Το ίδιο στοιχείο είχε απομονωθεί ανεξάρτητα από τον Γερμανό χημικό Καρλ Γιάκομπ Λέβιχ το προηγούμενο έτος, οπότε αμφότεροι οι επιστήμονες πιστώνονται με την ανακάλυψή του.

Αυτή η ανακάλυψη του προσέδωσε φήμη αρκετή ώστε να εκλεγεί ως διάδοχος του Τενάρ στην έδρα της χημείας στο Πανεπιστήμιο των Παρισίων, ενώ το 1851 διορίσθηκε καθηγητής της χημείας στο College de France, όπου είχε τον Μαρσελέν Μπερτελό πρώτα φοιτητή του, μετά βοηθό του και τέλος ισότιμο συνάδελφό του. Ο Μπαλάρ είχε φοιτητή του και τον Λουί Παστέρ, και μάλιστα στο εργαστήριο του Μπαλάρ ανεκάλυψε ο Παστέρ τη διαφορά μεταξύ των «δεξιόστροφων» και των «αριστερόστροφων» κρυστάλλων, αρχικώς στο τρυγικό οξύ. Ο Μπαλάρ πέθανε στο Παρίσι σε ηλικία 73 ετών.

Πέρα από την ανακάλυψη του βρωμίου και την παρασκευή πολλών ενώσεών του, ο Αντουάν Ζερόμ Μπαλάρ ήταν ένας δραστήριος χημικός, τόσο της καθαρής όσο και της εφαρμοσμένης χημείας. Στις έρευνές του επί των λευκαντικών ενώσεων του χλωρίου υπήρξε ο πρώτος που υπεστήριξε την άποψη ότι η λευκαντική σκόνη που χρησιμοποιούσαν τότε ήταν διπλή ένωση χλωριούχου ασβεστίου και του υποχλωριώδους ιόντος. Εξάλλου, αφιέρωσε πολύ χρόνο στο πρόβλημα της φθηνής εξαγωγής από το θαλάσσιο νερό σόδας και ποτάσας, αλλά εδώ οι κόποι του πήγαν χαμένοι εξαιτίας της ανακαλύψεως των πολύ φθηνότερων κοιτασμάτων του Στάσφουρτ. Στην οργανική χημεία ο Μπαλάρ δημοσίευσε εργασίες επί της διασπάσεως του οξαλικού αμμωνίου (με τον σχηματισμό οξαμικού οξέος), επί των αμυλαλκοολών, επί των κυανιούχων αλάτων και της διαφοράς στη σύσταση ανάμεσα στο νιτρικό αιθύλιο και θειικό αιθύλιο. Βοήθησε επίσης τον Παστέρ να καταστρώσει το πείραμα που απέδειξε ότι η αυτόματη γένεση ήταν λανθασμένη θεωρία.

Παραπομπές
----------

1. ↑  «Балар, Антуан Жером» (Ρωσικά)
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb105634541. Ανακτήθηκε στις 10  Οκτωβρίου 2015.
3. 1 2  (Αγγλικά) *SNAC*. w65b252j. Ανακτήθηκε στις 9  Οκτωβρίου 2017.
4. 1 2  «Балар, Антуан Жером» (Ρωσικά)
5. 1 2  «Balard, Antoine Jerôme» (Αγγλικά)
6. 1 2  (Ιταλικά) *www.accademiadellescienze.it*. antoine-jerome-balard. Ανακτήθηκε στις 1  Δεκεμβρίου 2020.
7. ↑  «Balard, Antoine Jerôme» (Αγγλικά)
8. ↑  (Γερμανικά) *Εγκυκλοπαίδεια Μπρόκχαους*. balard-antoine-jerome. Ανακτήθηκε στις 9  Οκτωβρίου 2017.
9. 1 2 3   Μία ή περισσότερες προτάσεις από το προηγούμενο κείμενο ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Balard, Antoine Jerôme» *Εγκυκλοπαίδεια Μπριτάννικα* **3** (11η έκδοση) Cambridge University Press, σελ. 239
10. ↑  Pötsch, Winfried R. (1988): «Annelore Fischer and Wolfgang Müller with contributions of Heinz Cassenbaum», σελ. 25, στο *Lexikon bedeutender Chemiker*, VEB Bibliographisches Institut Leipzig, ISBN 3-323-00185-0.

Πηγές
-----

* Wisniak, Jaime (2004). «Antoine-Jerôme Balard. The discoverer of bromine». *Revista CENIC Ciencias Químicas* **35** (1).
* Charlot, Colette (Φεβρουάριος 2008). «A.J. Balard, the bromium discoverer». *Revue d'histoire de la pharmacie* (Γαλλία) **55** (356): 495–504. ISSN 0035-2349. PMID 18549189.
* Charlot, Colette; Flahaut Jean (2003). «Antoine Jérôme Balard. The man». *Revue d'histoire de la pharmacie* **51** (338): 251–64. PMID 14606485.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αντουάν Ζερόμ Μπαλάρ** |

* «Antoine Jérôme Balard and Louis Pasteur», στο *PasteurBrewing.com*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 13087863
* LCCN: no2003062286
* ISNI: 0000 0000 7828 5633
* GND: 117561061
* SUDOC: 071479996
* BNF: cb105634541 (data)
* The Léonore id LH//96/54 is not valid.

 |

 |